internet vaartha 205 Views
అహ్మదాబాద్‌ : కేంద్రప్రభుత్వం ఇటీవల విధించిన 344 ఔషధాల నిషేదంవల్ల గుజరాత్‌ ఫార్మారంగం భారీగా దెబ్బతిన్నట్లు అంచనా. ఈ ప్రభావం కనీసం 1000 కోట్ల రూపాయలమేరకు ఉంటుందని తెలుస్తోంది. 400 కంపెనీల ఉత్పత్తి కేంద్రం ప్రకటించిన నిషేధం కనిపిస్తోంది. కనీసం 2000కుపైగా ఉత్పత్తులు ఈ నిషేధం కిందకు వస్తున్నాయని గుజరాత్‌ ఎఫ్‌డిసిఎ హచ్‌జికోషియా వెల్లడించారు. మొత్తం 2.25 లక్షల ఉత్పత్తి చేయగలిగిన లైసెన్సులు గుజరాత్‌ కంపెనీలు సాధించాయి. 2250 రిజిష్టరు అయిన ఫార్మాకంపెనీలు ఈ లైసెన్సులు కలిగి ఉనానయి. గుజరాత్‌లో ఒకటిశాతం మందులు ఈ నిషేధం ప్రభావంవల్ల దెబ్బతిన్నట్లు అంచనా వేస్తున్నారు. జాతీయ స్థాయిలో ఈ నిషేధం ప్రభావం ఆరు నుంచి ఏడువేల కోట్లకుపైబడి ఉంటుందని, నాలుగునెలల నిషేధం వల్ల తక్షణ నష్టం 2000 నుంచి 2500 కోట్లకుపైబడి ఉంటుందని ఫార్మా ఉత్పత్తిదారుల సంఘం ఉపాధ్యక్షుడు వీరాంచిషా వెల్లడించారు. దేశం మొత్తంఫార్మా ఉత్పత్తుల్లో గుజరాత్‌ వాటా 35-40శాతంగా ఉంటుంది. 900 నుంచి 100 కోట్లకుపైబడి రాబడులు ఉంటాయని ప్రస్తుతం నిషేధం ప్రభావం ఎక్కువ ఉందన్నారు. గుజరాత్‌ ఎఫ్‌డిసిఎ కేంద్రం నిషేదం జాబితాలోనికి వచ్చే మందులు వాటి ఉత్పత్తి కంపెనీల వివరాలను మదిస్తోంది. అయితేనిషేధంపై తాము ఎటువంటి కార్యాచరణకు ఇంకా పూనుకోలేదని, ఈ అంశానికి సంబంధించి మరింత స్పష్టత అవసరం అవుతుందని ఉత్పత్తిదారులు పేర్కొంటున్నారు.